Okresná prokuratúra Košice II 
Mojmírova 5, 040 46 Košice 1

Sp. zn. : 4 Pv 269/11/8803	Košice II, 8.3.2012
EEČ : 2-64-56-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ Stone Masters, s.r.o.
Skutková veta:
V trestnej veci vedenej pre prečin neodvedenia dane a poistného podľa § 277 odsek 1 trestného zákona, ktorého sa mal dopustiť obvinený XXXXX na tom skutkovom základe,že ako jediný konateľ XXXXX, so sídlom XXXXX XXXXX, IČO:XXXXX zadržal a neodviedol riadne mesačnými výkazmi vykázané a podľa zákona zrazené a vybrané zdravotné poistenie za zamestnancov na účet Všeobecnej zdravotnej poisťovni a Spoločnej zdravotnej poistovni za mesiace november 2005 v sume 25,42 €, máj 2006 v sume 53,52 €, jún 2006 v sume 60,79 €, jún 2006 v sume 58,01 €, august 2006 v sume 63,56 €, september 2006 v sume 58,01 €, október 2006 v sume 59,10 €, november 2006 v sume 46,94 €, december 2006 v sume 48,19 €, január 2007 v sume 53,77 €, február 2007 v sume 46,76 €, marec 2007 v sume 32,28 €, apríl 2007 v sume 30,27 €, máj 2007 v sume 45,03 €, jún 2007 v sume 35,63 €, júl 2007 v sume 38,78 €, august 2007 v sume 43,92 €, september 2007 v sume 32,21 €, október 2007 v sume 10,75 €, november 2007 v sume 6,95 €, pričom v  deň splatnosti mal dostatok finančných zdrojov na ich splatenie, čím svojim konaním spôsobil Všeobecnej zdravotnej poistovni škodu v celkovej sume 849,89 €
	
Právna veta:
lebo zanikla trestnosť činu
Odôvodnenie:
	Uznesením vyšetrovateľa OKP XXXXX, sp.zn. ORP-XXXXX z 3.11.2011  bolo XXXXX  vznesené obvinenia pre prečin neodvedenia dane a poistného podľa § 277 ods.1 Trestného zákona na skutkovom základe uvedenom vo výrokovej časti tohto uznesenia.
V rámci vyšetrovania boli vypočutý obvinený XXXXX, splnomocnenec Všeobecnej zdravotnej poisťovni XXXXX, boli zabezpečené listinné dôkazy relevantné pre objektívne rozhodnutie vo veci.
	Obvinený vo svojej výpovedi zo dňa 18.1.2012 uviedol, že o škode ktorú spôsobil neodvedením poistného Všeobecnej zdravotnej poisťovni nevedel, následne túto sumu uhradil dňa 1.12.2011 formou poštových poukážok v sumách 91,61 €, 112,36 €, 35,91 €, 3,81 € a dňa 18.1.2012 do pokladne Spoločnej zdravotnej poisťovni sumu 733,07 €, t.j. spolu 976,7 €. 
	Podľa § 215 ods.1 písm. h Tr. por. prokurátor zastaví trestné stíhanie ak trestnosť činu zanikla.
	Podľa § 86 písm. e Tr. zákona trestnosť trestného činu neodvedenia dane a poistného podľa § 277 Tr. zák. zanikne ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
	Obvinený úhradou zo dňa 18.1.2012 splnil vyššie uvedené podmienky a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor